Grofgeskut pak mekaar in eindstrydCarlos Alcaraz en Daniil Medvedev sal mekaar in die eindstryd van die Indian Wells-toernooi pak. Foto: Matthew Stockman/Getty Images via AFP. Twee van die blinkste jong tennissterre – Daniil Medvedev en Carlos Alcaraz – het nog net twee keer vantevore teen mekaar gespeel. Dit was tweer jaar gelede op Wimbledon toe Medvedev die kragmeting met 6-4, 6-1 en 6-2 gewen het. Nou is hulle weer slaags en dié keer is daar ŉ ATP 1 000-titel op die spel wanneer hulle in die eindstryd van Indian Wells-toernooi in Kalifornië rakette kruis. Die Russiese speler het eerstens met Frances Tiafoe klaargespeel, waarna die Spanjaard met Jannik Sinner in die ander halfeindstryd afgereken het. Medvedev, wat drie groot toernooie op ŉ streep in aanloop tot die Kalifornië-skouspel gewen het, het weer eens gewys dat hy nie ŉ speler is wat sommer handdoek ingooi nie. Ondanks vrese dat ŉ enkelbesering sy toernooi kan kortknip, hou hy net aan om wedstryde te wen. “Snaaks genoeg word ek met elke wedstryd net beter; vandat ek my enkel beseer het, dis ek net goeie spel op!” het hy geskerts. Op sy beurt sien Alcaraz uit na die Medvedev-uitdaging. “Ek wil teen die beste spelers ter wêreld speel. As jy immers die beste wil wees, moet jy met die beste kan afreken. In my oë is Daniil ongetwyfeld die sterkste speler hier; veral ná sy onlangse sukses,” het die 19-jarige speler gesê. Indien Alcaraz die silwerware omhoog hou, sal hy ook vir Novak Djkovic as die wêreld se voorste speler onttroon. Uitslae: Daniil Medvedev klop Frances Tiafoe met 7-5 en 7-6 Carlos Alcaraz klop Jannik Sinner met 7-6 en 6-3 ???? It all comes down to this. @carlosalcaraz vs @DaniilMedwed for the @BNPPARIBASOPEN title ????#TennisParadise pic.twitter.com/RqypNgzaaD — ATP Tour (@atptour) March 19, 2023